  Майя Бывальцева 26-тӥ гудырикошконлы Удмуртиын коронавирус инфекциен черлан 22 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Черламъёс пӧлын Ижкарысь 14 адями, Дэри ёросысь кык адями. Быдэн одӥг учыр Можгаын, Алнаш, Сьӧлта, Сюмси, Ува, Якшур-Бӧдья ёросъёсын пусйизы. 35 адями йӧназ. Туннэ нуналлы элькунын выль коронавирус инфекциен черлан 3 сюрс 62 учыр лабораториосын зэматэмын. 2 сюрс 531 адями йӧназ, 57 мурт кулӥз. Кызь куатезлэн висисьёслэн тазалыксы секыт лыдъяське. Тулыспалысен Удмуртиын коронавируслы 259 сюрс 539 эскеронъёс ортчытӥзы.   Тегъёс: Тазалык Ижкар висён Удмуртия коронавирус  